El Reglament CE 510/2006, del Consell, de 20 de març, sobre la protecció de les indicacions geogràfiques protegides i les denominacions d'origen dels productes agrícoles i alimentaris, estableix la normativa aplicable a la protecció de les denominacions d'origen i a les indicacions geogràfiques protegides.
L'apartat primer de l'article 128 de la Llei orgànica 6/2006, de 19 de juliol, de reforma de l'Estatut d'autonomia de Catalunya, assenyala que correspon a la Generalitat de Catalunya la competència exclusiva sobre denominacions d'origen i altres mencions de qualitat, que inclou el règim jurídic de creació i funcionament.
Davant d'aquestes circumstàncies i per tal de fixar una normativa pròpia que permetés la fixació d'un marc eficaç en el sector agroalimentari de qualitat de Catalunya, es va promulgar la Llei 14/2003, de 13 de juny, de qualitat agroalimentària, la qual ha estat desplegada pel Decret 285/2006, de 4 de juliol, que desplega la Llei 14/2003, de 13 de juny, de qualitat agroalimentària.
L'Ordre ARP/283/2002, de 24 de juliol, va aprovar la Indicació Geogràfica Protegida Patates de Prades i el seu Reglament (DOGC núm. 3691, de 2.8.2002).
Posteriorment, aquesta Ordre va ser modificada per l'Ordre ARP/309/2003, de 30 de juny (DOGC núm. 3923, d'11.7.2003).
Aquesta Indicació Geogràfica Protegida ha impulsat les patates produïdes en aquesta zona, a la vegada que ha servit a la millora del desenvolupament d'una comarca on la importància del sector hortícola és significativa.
La Indicació Geogràfica Protegida Patates de Prades va ser inscrita al Registre comunitari de denominacions d'origen protegides i indicacions geogràfiques protegides, per mitjà del DOUE núm. L46/14, de 16 de febrer de 2007.
D'acord amb la disposició transitòria primera del Decret 285/2006, de 4 de juliol, el Consell Regulador de la Indicació Geogràfica Protegida ha adaptat el seu Reglament a la Llei 14/2003, de 13 de juny, de qualitat agroalimentària, i al Decret 285/2006, de 4 de juliol, i l'ha tramès al Departament d'Agricultura, Alimentació i Acció Rural en data 10 de juliol de 2008 per a la seva aprovació.
Aquesta Ordre conté un annex 1 dedicat al Reglament de la Indicació Geogràfica Protegida on s'especifiquen els requisits de producció, elaboració i envasament de les patates protegides que s'hi emparen, les característiques de les patates, els registres obligatoris que ha de tenir el Consell Regulador, els drets i les obligacions de les persones inscrites, el funcionament i l'organització del Consell Regulador, i el sistema de finançament.
Igualment, a l'annex 2 hi consten els municipis corresponents a la zona de producció, elaboració i envasament de la Indicació Geogràfica Protegida Patates de Prades.
A proposta de la Direcció General de d'Alimentació, Qualitat i Indústries Agroalimentàries;
D'acord amb el dictamen de la Comissió Jurídica Assessora, i en ús de les facultats que m'han estat conferides,
S'aprova el Reglament de la Indicació Geogràfica Protegida Patates de Prades, el text del qual figura a l'annex 1 d'aquesta Ordre.
S'aprova la relació de municipis corresponent a la zona de producció, elaboració i envasament de la Indicació Geogràfica Protegida Patates de Prades que figura a l'annex 2 d'aquesta Ordre.
Ordre ARP/283/2002, de 24 de juliol, per la qual s'aprova la Indicació Geogràfica Protegida Patates de Prades i el seu Reglament, amb el caràcter transitori establert al Reglament CEE 2081/1992 (DOGC núm. 3691, de 2.8.2002)
Ordre ARP/309/2003, de 30 de juny, de modificació de l'Ordre ARP/283/2002, de 24 de juliol, per la qual s'aprova la indicació geogràfica protegida Patates de Prades (DOGC núm. 3293, d'11.7.2003).
Barcelona, 22 de setembre de 2009
Reglament de la Indicació Geogràfica Protegida Patates de Prades
Queda protegit amb la Indicació Geogràfica Protegida Patates de Prades la patata que reuneixi les característiques definides en aquest Reglament i que compleixi en la producció, l'elaboració, la designació i la comercialització tots els requisits que exigeixen el plec de condicions i la resta de la legislació vigent.
El plec de condicions és el que consta a la inscripció d'aquest producte en el Registre comunitari de denominacions d'origen protegides i indicacions geogràfiques protegides, i pel qual la Indicació Geogràfica Protegida Patates de Prades es va inscriure a l'esmentat Registre (DOUE núm. L46/14, de 16.2.2007).
Extensió de la protecció de la Indicació Geogràfica Protegida
2.1 La protecció atorgada s'estén al nom de la Indicació Geogràfica Protegida en català Patates de Prades i en castellà Patatas de Prades.
3.1 El Consell Regulador ha de disposar d'un manual de gestió de qualitat, on es recolliran les actuacions i els procediments que realitza el Consell Regulador en matèria de certificació i control, de la manera que determinen els articles 20 i 21 d'aquest Reglament.
3.2 El manual de gestió de qualitat l'haurà d'aprovar el Consell Regulador i s'haurà de presentar a la direcció general competent en matèria de qualitat agroalimentària per homologar-lo.
3.3 El manual de gestió de qualitat no tindrà validesa mentre no hagi obtingut aquesta homologació.
3.4 Qualsevol modificació del manual de gestió de qualitat aprovat pel Consell Regulador s'haurà de presentar davant la direcció general competent en matèria de qualitat agroalimentària, per a la seva homologació.
La zona de producció de patates emparades per la Indicació Geogràfica Protegida Patates de Prades està constituïda per les parcel·les de patates inscrites al Registre de persones productores del Consell Regulador situades als termes municipals descrits a l'annex 2 d'aquesta disposició que el Consell Regulador consideri aptes per a la producció de patates, de les varietats descrites a l'article 5, tal com indica l'article 6 d'aquest Reglament i segons els criteris que constin al manual de gestió de qualitat.
5.1 Les patates protegides amb la Indicació Geogràfica Protegida Patates de Prades s'elabora amb tubercles de l'espècie Solanum tuberosum L., de la varietat Kennebec, que pertanyin a persones productores inscrites al Registre del Consell Regulador.
5.2 La varietat a què fa referència l'apartat anterior d'aquest article és la descrita a l'apartat B del plec de condicions.
6.1 Les condicions de cultiu i de recol·lecció seran les adequades per obtenir patates de la millor qualitat, i que s'estableixen a l'apartat E del plec de condicions i al manual de gestió de qualitat.
6.2 Les patates amb destinació a ser protegides amb la Indicació Geogràfica Protegida Patates de Prades hauran d'estar netament separades, les que procedeixen de parcel·les no inscrites de les que procedeixin de terrenys ocupats per plantacions inscrites, i aquesta mateixa distinció també s'haurà de donar en les seves edificacions.
Aquesta circumstància es farà constar en el moment de la seva inscripció i se sotmetrà a les normes específiques del manual de gestió de qualitat.
Elaboració, envasament i presentació de les patates
La zona d'elaboració i envasament de les patates emparades per la Indicació Geogràfica Protegida Patates de Prades queda integrada dins dels termes municipals que formen la zona de producció.
8.1 Els locals inscrits al Registre de magatzems-expedidors a què fa referència l'article 14 d'aquest Reglament han de reunir els requisits de caràcter tècnic i sanitari que estableixi la legislació vigent.
8.2 Formulada la petició d'inscripció al Registre, els locals hauran de ser inspeccionats pel personal tècnic que el Consell Regulador designi, amb la finalitat de comprovar-ne les característiques i si reuneixen o no les condicions tècniques mínimes requerides per a la correcta elaboració i/o envasat de les patates amb Indicació Geogràfica Protegida Patates de Prades.
8.3 A les instal·lacions inscrites al Registre de magatzems-expedidors es permetrà la manipulació i l'emmagatzematge de patates que procedeixin de plantacions no incloses a la Indicació Geogràfica Protegida Patates de Prades, sempre que estiguin netament separades de les patates emparades per la Indicació Geogràfica Protegida Patates de Prades, es faci constar expressament en el moment de la seva inscripció, i se sotmetin a les normes específiques del manual de gestió de qualitat per controlar aquest producte i garantir, en tot cas, l'origen i la qualitat de les patates protegides per la Indicació Geogràfica Protegida Patates de Prades.
8.4 El Consell Regulador establirà al manual de gestió de qualitat el sistema de control i registre de lliurament de patates a les persones inscrites al registre corresponent, d'acord amb l'article 13.1.i) del Decret 285/2006, de 4 de juliol.
Les tècniques emprades en l'elaboració i envasament de patates seran les adequades per obtenir productes de la màxima qualitat amb el manteniment dels caràcters tradicionals de les patates de la zona de producció.
Els mètodes seran els descrits a l'apartat E del plec de condicions, al manual de gestió de qualitat, i d'acord amb la normativa sectorial aplicable vigent.
La presentació es realitzarà de manera que permeti que el producte tingui un transport i manipulació que assegurin la seva arribada al lloc de destinació en condicions satisfactòries.
Els diferents tipus d'envasos i la seva capacitat es descriuen a l'apartat E del plec de condicions i al manual de gestió de la qualitat.
11.1 Les patates protegides per la Indicació Geogràfica Protegida Patates de Prades hauran de reunir en el moment de la seva expedició les característiques següents:
a) Morfològiques: externament els tubercles presenten una pell molt llisa, sense malformacions, la duresa i consistència de la qual impedeixen el seu despreniment.
b) Organolèptiques: carn de color blanquinós homogeni, de textura consistent i farinosa, gust dolç i persistent, i olor lleugerament a castanya.
11.2 Les patates que no reuneixin les característiques esmentades a l'apartat anterior, al plec de condicions i al manual de gestió de la qualitat no podran ser emparades ni comercialitzades sota la Indicació Geogràfica Protegida Patates de Prades.
12.1 El Consell Regulador portarà els registres següents:
b) Registre de magatzems-expedidors.
12.2 Les sol·licituds d'inscripció als registres s'adreçaran a la Comissió Rectora del Consell Regulador i s'acompanyaran dels models d'impresos normalitzats que s'estableixen al manual de gestió de qualitat, amb la informació següent:
a) Sol·licitud d'inscripció al Registre de persones productores:
a.2) Identificació de les parcel·les per les quals se sol·licita la inscripció.
b) Sol·licitud d'inscripció al Registre de magatzems-expedidors:
12.3 Després de verificar totes les dades presentades, el Consell Regulador comunicarà, si escau, a la persona interessada, les deficiències detectades.
Aquesta disposarà d'un termini de trenta dies hàbils per aportar la documentació requerida o esmenar-la.
Un cop transcorregut aquest termini sense aportar la documentació requerida, el Consell Regulador podrà, respectant la proporcionalitat i la importància de la documentació requerida, ordenar l'arxivament de la sol·licitud.
12.4 El Consell Regulador denegarà les inscripcions que no s'ajustin als preceptes del Reglament o als acords adoptats pel Consell Regulador sobre condicions complementàries de caràcter tècnic que hauran de reunir les plantacions i les instal·lacions dels magatzems-expedidors.
Contra l'acord de denegació d'inscripció es podrà interposar recurs d'alçada davant el director o la directora general competent en matèria de qualitat alimentària.
13.1 Al Registre de persones productores s'hi inscriuran totes les persones titulars de les parcel·les situades a la zona de producció que estableix l'annex 2 d'aquest Reglament, plantades amb les varietats que preveu l'article 5 d'aquest Reglament, la producció de les quals pugui ser emparada per la Indicació Geogràfica Protegida Patates de Prades i així ho hagin sol·licitat al Consell Regulador.
13.2 A la inscripció figuraran el nom i el NIF de la persona titular de les parcel·les, sexe, el terme municipal en què està situada la parcel·la, la superfície de producció, les dades del polígon i de les parcel·les, el recinte i les varietats, i la resta de dades que calguin per a la seva classificació i localització d'acord amb el manual de gestió de la qualitat.
És obligació de les persones titulars de l'explotació inscriure totes les parcel·les de les quals són titulars, la producció de les quals pugui ser emparada per la Indicació Geogràfica Protegida Patates de Prades.
13.3 La verificació de les parcel·les a efectes de la seva inscripció al Registre de persones productores la realitzarà el Consell Regulador d'acord amb les dades que figurin al sistema d'informació geogràfica de parcel·les agrícoles de Catalunya i a la declaració única agrària (DUN), i d'acord amb la normativa que la regula i amb els criteris establerts al manual de gestió de qualitat.
13.4 El Consell Regulador haurà de facilitar les dades dels seus inscrits i inscrites al Registre de persones productores, per tal que figurin al Registre de distintius d'origen i qualitat agroalimentària de Catalunya, secció primera, d'acord amb els articles 76.2 i 79 del Decret 285/2006, de 4 de juliol.
Aquestes dades inclouran la variable sexe per tal de facilitar els estudis científics i informes de gènere, d'acord amb la normativa vigent sobre aquesta matèria, i respectant, en tot cas, la Llei orgànica 15/1999, de 13 de desembre.
13.5 Quan es produeixi una baixa voluntària en el Registre, hauran de transcórrer tres anys abans que la persona sol·licitant pugui tornar a inscriure-s'hi, llevat de canvi de titularitat de les persones titulars de les parcel·les.
13.6 Es produirà la baixa al Registre de persones productores per inactivitat o abandonament de les parcel·les de les quals sigui titular la persona inscrita, durant tres anys consecutius.
13.7 Per tal de poder exercir un control de la procedència de les patates, el Consell Regulador podrà facilitar a les persones físiques o jurídiques inscrites al Registre de persones productores un document normalitzat que acrediti la superfície de les parcel·les inscrites, amb detall de la producció màxima per a cada campanya.
Registre de magatzems-expedidors
14.1 Al Registre de magatzems-expedidors s'hi podran inscriure tots els situats a la zona de producció que així ho sol·licitin i que el Consell Regulador comprovi que són aptes per condicionar, envasar i/o emmagatzemar patates que poden optar a ser protegides per la Indicació Geogràfica Protegida Patates de Prades.
14.2 A la inscripció figurarà el nom de la persona física o jurídica, el seu representant, el domicili, el municipi i la zona d'emplaçament, les característiques, el nombre i la capacitat de tots i cadascun dels dipòsits i la capacitat de la maquinària, els sistemes d'elaboració i envasament, els magatzems i totes les dades que calguin per a la seva identificació i catalogació d'acord amb el manual de gestió de qualitat.
S'adjuntarà un plànol a escala convenient on quedin reflectits tots els detalls de construcció i instal·lació.
14.3 El Consell Regulador haurà de facilitar les dades dels seus inscrits i inscrites al Registre de magatzems-expedidors, per tal que figurin al Registre de distintius d'origen i qualitat agroalimentària de Catalunya, secció primera, d'acord amb els articles 76.2 i 79 del Decret 285/2006, de 4 de juliol, i de conformitat amb la Llei orgànica 15/1999, de 13 de desembre, de protecció de dades de caràcter personal.
14.4 Es produirà la baixa de qualsevol inscrit al Registre de magatzems-expedidors per inactivitat durant tres anys consecutius.
15.1 Per a la vigència de les inscripcions als registres corresponents serà indispensable complir en tot moment els requisits que imposa aquest capítol, i hauran de comunicar al Consell Regulador qualsevol variació que afecti les dades subministrades en la inscripció, quan es produeixi.
15.2 El Consell Regulador o en el seu cas l'administració competent, podrà efectuar inspeccions periòdiques per comprovar l'efectivitat de tot el que disposa l'article anterior.
15.3 El Consell Regulador o en el seu cas l'administració competent, podrà en qualsevol moment sol·licitar la tramesa d'informació de les persones físiques o jurídiques inscrites als seus registres, als efectes de comprovar la vigència i la veracitat de les dades que hi figuren.
15.4 Totes les inscripcions als diferents registres les renovarà d'ofici el Consell Regulador en un termini màxim de dos mesos, a partir de la modificació de les dades que hagi sol·licitat la persona interessada
15.5 Qualsevol persona inscrita al Registre de magatzems-expedidors que vulgui modificar o instal·lar una nova planta destinada a patates emparades per la Indicació Geogràfica Protegida Patates de Prades, ho comunicarà al Consell Regulador abans d'iniciar la modificació o instal·lació als efectes de l'autorització corresponent.
En cas d'abandonar la producció, l'elaboració, l'envasament o la comercialització del producte emparat, les persones operadores hauran de comunicar-ho al Consell Regulador per escrit, deixar d'utilitzar la Indicació Geogràfica Protegida Patates de Prades i retornar al Consell Regulador totes les etiquetes i els documents de la Indicació que no s'hagin utilitzat, amb una anticipació mínima de tres mesos i en tot cas immediatament abans del cessament efectiu.
17.1 Per tal de controlar la producció, l'elaboració, l'envasament i l'expedició, així com els volums d'existències, si escau, i tot el que calgui per acreditar l'origen i la qualitat de les patates emparades, les persones físiques o jurídiques titulars de plantacions o instal·lacions estaran obligades a presentar al Consell Regulador les declaracions següents:
a) Les persones titulars de les plantacions inscrites presentaran, finalitzada la collita i en tot cas abans del 31 de desembre de cada any, declaració de la collita obtinguda.
Les cooperatives i les associacions de persones productores podran tramitar, en nom de les seves persones associades, les esmentades declaracions.
b) Les empreses inscrites al Registre de magatzems-expedidors presentaran, amb la freqüència establerta per la Comissió Rectora, i en tot cas abans del 31 de juliol de cada any, la declaració d'entrades i sortides, i la declaració d'existències de patates sense envasar i les envasades.
17.2 Les dades esmentades en aquest article només podran facilitar-se i publicar-se genèricament, a efectes estadístics, sense cap referència de caràcter individual.
17.3 Totes les persones operadores inscrites emplenaran, a més, els formularis que amb caràcter particular estableixi el Consell Regulador, o bé els que amb caràcter general pugui establir el Departament d'Agricultura, Alimentació i Acció Rural sobre producció, transformació, existències en magatzems, i comercialització.
El Consell Regulador adoptarà i registrarà un emblema o logotip com a símbol de la Indicació Geogràfica Protegida Patates de Prades.
Etiquetatge dels productes emparats per la Indicació Geogràfica Protegida Patates de Prades
19.1 Tots els envasos en què s'envasin patates protegides per la Indicació Geogràfica Protegida Patates de Prades per al consum, aniran proveïts d'etiquetes numerades o contraetiquetes numerades autoritzades pel Consell Regulador, i d'acord amb les mencions previstes a l'article 31 del Decret 285/2006, de 4 de juliol.
També podrà revocar la utilització d'una etiqueta concedida anteriorment, quan hagin variat les circumstàncies de la firma propietària, mitjançant audiència prèvia de la signatura interessada.
Control i certificació de les patates emparades
El control i la certificació de les patates emparades per la Indicació Geogràfica Protegida Patates de Prades l'efectuarà una entitat externa de certificació, d'acord amb el que disposen el capítol 5 del títol 1 del Decret 285/2006, de 4 de juliol.
Totes les persones físiques o jurídiques titulars de béns inscrits als registres de la Indicació Geogràfica Protegida Patates de Prades i les seves plantacions, cultius, instal·lacions i productes, estaran sotmeses al control i certificació realitzat per l'entitat externa de certificació contractada pel Consell Regulador, per tal de verificar que el producte que empara la Indicació Geogràfica Protegida Patates de Prades compleix els requisits d'aquest Reglament, el plec de condicions i el manual de gestió de qualitat, i sens perjudici de les competències del Departament d'Agricultura, Alimentació i Acció Rural.
El Consell Regulador es regeix pel que determinen els articles 8 i següents del capítol II del títol I de la Llei 14/2003, de 13 de juny, de qualitat agroalimentària, i el capítol 2 del títol 1 del Decret 285/2006, de 4 de juliol, que la desplega, i per aquest Reglament.
L'àmbit de competència del Consell Regulador pel que fa a zones de producció, productes i persones o entitats, és el següent:
a) Pel que fa a l'àmbit territorial, les respectives zones de producció i elaboració, assenyalades a l'annex 2 d'aquesta disposició.
b) Pel que fa als productes, els protegits per la Indicació Geogràfica Protegida Patates de Prades.
c) Pel que fa a les persones físiques o jurídiques, les inscrites als registres del Consell Regulador de la Indicació Geogràfica Protegida Patates de Prades.
24.1 Els òrgans que integren el Consell Regulador són la Comissió Rectora i la Presidència.
24.2 La Comissió Rectora està constituïda per quatre vocals, un/a dels quals serà el president o la presidenta del Consell Regulador.
Aquests/aquestes vocals amb veu i vot, seran elegits per sufragi universal lliure, directe i secret d'entre les persones inscrites als registres corresponents i es distribuiran de manera paritària, dues per cada cens dels que preveu l'article 27 d'aquest Reglament, entre el sector productor i sector elaborador d'acord amb els registres de la Indicació Geogràfica Protegida Patates de Prades.
24.3 A les reunions de la Comissió Rectora hi assistiran dos/dues vocals tècnics, designats pel conseller o la consellera d'Agricultura, Alimentació i Acció Rural o persona en qui delegui, amb veu i sense vot.
Per tal d'introduir la paritat de gènere, amb aquesta designació s'afavorirà la presència del sexe menys representat en la composició d'aquesta Comissió.
24.4 La Comissió Rectora es reunirà com a mínim una vegada al semestre amb caràcter ordinari i amb caràcter extraordinari sempre que el seu president o presidenta ho consideri oportú.
24.5 El president o la presidenta del Consell Regulador, que ho serà a la vegada de la Comissió Rectora, serà elegit d'entre els/les vocals amb dret a vot en primera votació per majoria absoluta i per majoria simple en segona votació.
24.6 La funció de representar la Comissió Rectora per part del president o la presidenta pot delegar-la en qualsevol membre de la Comissió Rectora de manera expressa, per a supòsits de malaltia o absència del president o la presidenta.
24.7 Per cada un dels càrrecs de vocals de la Comissió Rectora es nomenarà una persona suplent que pertanyi al mateix cens i candidatura que el/la vocal que ha de suplir, elegit de la mateixa manera que la persona titular.
24.8 Els càrrecs de vocals seran renovats cada quatre anys i podran ser reelegits.
24.9 En cas de cessament d'un/a vocal per qualsevol causa entrarà a formar part de la Comissió Rectora la persona suplent elegida.
24.10 El termini per a la presa de possessió del càrrec de vocal serà com a màxim de set dies comptat des de la data de la seva designació.
24.11 Els/les vocals titulars hauran de representar les persones inscrites, com a persones físiques, o en representació de les persones jurídiques.
El/la vocal elegit/da en qualitat de representant d'una persona jurídica cessarà en el seu càrrec en cessar-ne com a representant, i serà substituït pel nou representant designat per la persona jurídica.
24.12 En el supòsit de cessament, renúncia o suspensió de tots els membres de la Comissió Rectora o d'un nombre de vocals que impedeixi la seva constitució o reunió per manca de quòrum, es nomenarà una comissió gestora, formada per tres membres, nomenada pel conseller o la consellera d'Agricultura, Alimentació i Acció Rural de la manera que determina l'article 17 del Decret 285/2006, de 4 de juliol, la qual tindrà les mateixes funcions que la Comissió Rectora mentre duri el seu nomenament.
24.13 Una mateixa persona, física o jurídica, inscrita en diversos registres del Consell Regulador no podrà tenir representació doble en el Consell, una en el sector productor i una altra en el sector elaborador.
El Consell Regulador ha de comunicar al director o la directora general competent en matèria de qualitat agroalimentària la composició dels òrgans de govern respectius, les modificacions posteriors que s'hi puguin produir, el nomenament del secretari o secretària i, si escau, el seu cessament, en un termini de cinc dies hàbils a partir de la presa de possessió dels seus òrgans de govern.
26.1 El procediment electoral és el que estableixen l'article 8 de la Llei 14/2003, de 13 de juny, de qualitat agroalimentària, i el capítol 4 del títol 1 del Decret 285/2006, de 4 de juliol, i aquest Reglament, i supletòriament la normativa electoral general.
26.2 Si el nombre de persones inscrites totals no supera les tres-centes, el procediment electoral de representació serà el que regula l'article 29 d'aquest Reglament.
26.3 En el supòsit que el nombre d'inscrits i inscrites en algun dels censos a què fa referència l'article 27 d'aquest Reglament sigui inferior al nombre de vocals a elegir en algun dels censos i per tant que no es pot elegir igual nombre de vocals en cadascun dels censos, es podrà optar, per tal de mantenir aquesta paritat, per:
b) Igualar el nombre de vocals a elegir en cadascun dels censos en funció del nombre d'electors i electores del cens que en tingui menys.
Els censos seran elaborats pel Consell Regulador d'acord amb els registres establerts a l'article 12 d'aquest Reglament i seran els següents:
Cens A: constituït per les persones productores inscrites al Registre de persones productores: dos/dues vocals.
Cens B: constituït per les persones inscrites al Registre de magatzems-expedidors: dos/dues vocals.
28.1 Els censos han d'incloure necessàriament les dades següents:
Nom i cognoms de la persona titular o de qui la representi que a aquest efecte hagi estat designada per l'entitat inscrita al registre corresponent.
Aquesta dada la ressenyarà, si escau, la Junta Electoral de la Indicació Geogràfica Protegida Patates de Prades en el moment d'establir el nombre de meses electorals i la seva localització.
28.2 A la capçalera de cada full de cens hauran de figurar-hi les dades següents:
El procediment electoral a què fa referència l'article 26.2 d'aquest Reglament té les característiques específiques següents:
a) El president o la presidenta del Consell Regulador procedirà a la convocatòria de les eleccions de la manera que determina l'article 33 del Decret 285/2006, de 4 de juliol.
Aquesta convocatòria, que serà publicada al DOGC mitjançant un edicte de la direcció general competent en matèria de qualitat agroalimentària, designarà la data en què es realitzarà l'assemblea de les persones inscrites en la qual es procedirà a l'elecció dels vocals de la Comissió Rectora.
c) Els censos es publicaran per mitjà d'exposició pública a la seu del Consell Regulador i als serveis territorials del Departament d'Agricultura, Alimentació i Acció Rural en un termini no superior a dos dies comptat des de la publicació al DOGC de l'edicte de convocatòria de les eleccions, durant un termini de deu dies.
d) Es podran presentar reclamacions en relació al cens durant el període d'exposició pública, que hauran de ser resoltes per la Junta Electoral de la Indicació Geogràfica Protegida Patates de Prades.
e) Les funcions de la Junta Electoral de Catalunya establertes a l'article 37.6 del Decret 285/2006, de 4 de juliol, seran assumides en aquest procés electoral per la Junta Electoral de la Indicació Geogràfica Protegida Patates de Prades, a excepció de la resolució dels recursos interposats contra aquesta Junta Electoral a què fa referència l'article 37.6.c) del Decret 286/2006, de 4 de juliol, que serà assumit pel director o la directora general competent en matèria de qualitat agroalimentària.
f) Les candidatures es presentaran davant el president o la presidenta de la Junta Electoral de la Indicació Geogràfica Protegida Patates de Prades amb un termini màxim de quinze dies abans de la celebració de l'assemblea de tots els inscrits i inscrites en els diferents censos a què fa referència l'article següent d'aquest Reglament.
En un termini de quaranta-vuit hores, la Junta Electoral proclamarà els candidats elegibles. garantint en la seva elaboració que els primers llocs de la llista estiguin ocupats alternativament per homes i dones, sempre que aquestes últimes hagin presentat candidatures al procés d'elecció.
Contra l'acord de la Junta Electoral de proclamació de candidatures es podrà interposar recurs davant el director o la directora general competent en matèria de qualitat agroalimentària.
g) En l'assemblea, la qual serà presidida per la Junta Electoral que actuarà com a mesa, es procedirà a l'elecció dels vocals de la Comissió Rectora mitjançant votació personal i secreta.
Finalitzada la votació es procedirà al recompte i la Junta Electoral proclamarà les persones electes.
Contra aquesta proclamació es podrà interposar recurs davant el director o la directora general competent en matèria de qualitat agroalimentària en el termini de cinc dies, que haurà de resoldre en un termini de cinc dies.
h) El nombre de vocals i la paritat és el que determinen l'article 24 d'aquest Reglament.
30.1 El pressupost anual haurà de ser aprovat per una majoria ponderada del 80% dels vots presents a la Comissió Rectora (sempre que hi hagi un mínim d'assistència de la meitat més un dels convocats).
30.2 El finançament del Consell Regulador s'efectuarà amb els recursos següents:
a) Les quotes a les que fa referència l'article 31 d'aquest Reglament.
S'exigirà una quota per la sol·licitud d'inscripció quan siguin noves inscripcions a cadascun dels registres esmentats a l'article 12.1 d'aquest Reglament.
L'import de la quota la fixarà anualment la Comissió Rectora.
Queden excloses de la quota d'inscripció les persones físiques o jurídiques que siguin sol·licitants de la Indicació Geogràfica Protegida Patates de Prades.
S'exigirà una quota anual pel manteniment de la inscripció, que serà exigible amb efectes de l'1 de gener de cada any, que comprèn els conceptes següents:
La base serà el producte del nombre d'hectàrees inscrites a nom de cada persona interessada, pel valor mitjà en euros de la producció d'una hectàrea en la zona i campanya anterior.
La base serà el preu mitjà de venda de patates a la campanya anterior.
31.3 La persona obligada al pagament de la quota serà la persona física, jurídica o entitat de les enumerades a l'article 35.4 de la Llei general tributària, que estigui inscrita com a titular als registres enumerats a l'article 12.1 d'aquest Reglament.
Les instal·lacions registrades no podran admetre patates d'un proveïdor o proveïdora que no estigui al corrent del pagament de la quota anual al Consell.
L'import de la quota la calcularà la Comissió Rectora i la notificarà a les persones obligades per qualsevol mitjà admès a l'ordenament jurídic durant el primer trimestre de l'any.
a) Per al lliurament de les etiquetes o contraetiquetes numerades autoritzades pel Consell Regulador que preveu l'article 19 d'aquest Reglament.
L'import corresponent es farà efectiu en el moment del lliurament d'aquestes.
b) Per a la sol·licitud al Consell Regulador de qualsevol tipus de certificat s'exigirà una quota fixa, que determinarà anualment la Comissió Rectora.
c) Per a actuacions urgents o imprevistes, la Comissió Rectora podrà aprovar quotes extraordinàries sempre que siguin aprovades per una majoria ponderada del 80% dels vots presents (sempre que hi hagi un mínim d'assistència de la meitat més un dels convocats).
31.5 L'incompliment de l'obligació de pagament dins els terminis previstos reportarà interessos de demora calculats amb un tipus d'interès igual al tipus d'interès legal fixat per la Llei de pressupostos generals de l'Estat més dos punts, sens perjudici d'altres mesures que aquest incompliment pugui suposar d'acord amb el que estableix aquest Reglament.
31.6 En cas que un operador o una operadora tingui deutes previs amb el Consell Regulador i sol·liciti nous serveis, el Consell Regulador podrà imputar el pagament als deutes més antics i, per tant, no tindrà l'obligació de desenvolupar el servei sol·licitat fins que s'hagin liquidat els deutes.
31.7 El no-pagament de les quotes esmentades anteriorment en el termini d'un any suposarà la baixa del Consell Regulador, amb la instrucció prèvia de l'expedient corresponent el qual ha d'incloure audiència a la persona interessada per un termini de deu dies.
Municipis corresponents a la zona de producció, elaboració i envasament de la Indicació Geogràfica Protegida Patates de Prades
Baix Camp: Prades, Capafonts, la Febró i Arbolí.